Pranešimas žiniasklaidai

1. m. vasario 18 d.

**Puiki žinia kauniečiams: atnaujinta populiari „Maxima“ parduotuvė**

**Antradienio rytą lietuviško prekybos tinklo „Maxima“ pirkėjams duris atvėrė atšviežinta dviejų X parduotuvė Kaune, adresu Naujakurių g. 31. Po kiek daugiau nei savaitę trukusių atnaujinimo darbų ši Kauno „Maxima“ buvo modernizuota pagal naująjį formatą. Tai reiškia, kad dabar užsukę į šią parduotuvę pirkėjai, kaip ir kitose to paties dydžio „Maximose“, ras panašiai išdėliotas prekes, jiems pažįstamą aplinką, patogiai išplanuotas erdves ir kruopščiai išgrynintą asortimentą.**

„Atšviežinant šią kauniečių pamėgtą „Maximą“ buvo įrengta nauja šaldymo įranga, atnaujintas LED apšvietimas. Išgryninus asortimentą, dabar pirkėjai parduotuvėje galės rasti platesnį šviežio maisto pasirinkimą: nuo įvairiausių pieno iki mėsos produktų. Šioje „Maximoje“ taip pat padidintas ir šviežių gardžiausių bandelių bei daugiau nei 4000 bakalėjos prekių asortimentas“, – dalinasi „Maximos“ Komunikacijos ir korporatyvinių ryšių departamento direktorė Indrė Trakimaitė-Šeškuvienė.

Parduotuvėje kiekvienas gali rasti ir sveriamus „Meistro kokybės“ kulinarijos ir konditerijos produktus, pirkėjams taip pat siūlomas gausesnis vaisių ir daržovių asortimentas. Be to, iki pat kovo 3 d. visose „Maxima“ parduotuvėse vyksta teminis Azijos mėnuo, kurio metu „Maximos“ pirkėjai ribotą laiką gali išbandyti egzotiškus maisto produktus ar pasirūpinti išskirtiniais indais jų patiekimui.

**Patogesnis apsipirkimas ir ypatingi pasiūlymai**

Kaune, adresu Naujakurių g. 31, esančioje „Maxima“ parduotuvėje nuo šiol veiks 12 savitarnos ir 4 įprastos kasos. „Tikimės, kad įdiegus naujos kartos savitarnos kasas atsiskaitymas už pirkinius skubantiems ir savarankišką apsipirkimą besirenkantiems pirkėjams nuo šiol bus dar greitesnis ir patogesnis. Esant klausimams juos išspręsti padės net 45 šioje „Maximoje“ dirbantys darbuotojai“, – sako I. Trakimaitė-Šeškuvienė.

Pirmąją savaitę pirkėjai šioje „Maximoje“ galės pasinaudoti ypatingais atidarymo savaitės pasiūlymais. Visa informacija skelbiama specialiame atidarymui skirtame leidinyje, kurį galima rasti parduotuvėje bei internete: <https://www.maxima.lt/leidiniai/atidarymas-x887>.

Taip pat pirmąją atidarymo savaitę, vasario 18–24 dienomis, pirkėjai, apsiperkantys su „Ačiū“ kortele, dalyvauja loterijoje, kurioje net 100-ui laimingųjų kiekviena pirkinių krepšelyje esanti prekė kainuos po 1 centą, o didžiausia suteikiama nuolaida sieks 100 eurų.

Atsinaujinusios parduotuvės prekybinis plotas – daugiau nei 1900 kv. m, o kasdien ji pirkėjų lauks nuo 8 val. iki 22 val. Tame pačiame pastate veikia ir picerija, drabužių parduotuvė, vaistinė ir veterinarijos vaistinė.

***Apie prekybos tinklą „Maxima“***

*Tradicinės lietuviško prekybos tinklo „Maxima“ stiprybės – mažos kainos ir kruopščiai atrinktas pasirinkimas. Tinklą valdanti bendrovė „Maxima LT“ yra didžiausia lietuviško kapitalo įmonė, viena didžiausių mokesčių mokėtojų bei didžiausia darbo vietų kūrėja šalyje. Šiuo metu Lietuvoje veikia arti pustrečio šimto „Maxima“ parduotuvių, kuriose dirba apie 11 tūkst. darbuotojų ir kasdien apsilanko daugiau nei 400 tūkst. klientų.*

**Daugiau informacijos**:

El. paštas komunikacija@maxima.lt